Pentru a crește vânzările de polițe facultative, în special Casco, companiile locale de asigurări ar trebui să se uite mai atent la găsirea de soluții asigurative pentru parcul auto în continuă îmbătrânire și să ofere un acces mai facil clienților la produse, a afirmat Adrian Marin, președintele asociației locale UNSAR și director general al Generali România, în cadrul evenimentului ZF Insurance Summit ’17.